  Анжелика Тихонова корреспондент 10-тӥ толшоре Ижкарын Калыкъёслэн эшъяськон юртазы Выль арлы сӥзем «Трос йӧслыкъем бал» («Многонациональный бал») ортчоз. Со сярысь Удмуртиысь йӧскалык политикая министерстволэн пресс-службаез ивортэ. Ужрад улсын элькунысь лулчеберетъя йӧскалык огазеяськонъёслэн азьветлӥсьёссы понна XIX даурысь балъёс выллем эктон программа ортчытозы Выль арлы сӥзем балэз Удмуртиын йӧскалык политикая кун стратегиез, элькунлэсь «Этносоциальное развитие и гармонизация межэтнических отношений» кун прогаммазэ улонэ пыӵатон улсын Калыкъёслэн эшъяськон юртсы йӧскалык политикая министерство юрттэмен радъя. Ужрад Россиысь калыкъёслэсь аспӧртэмлыксэс утён но кусыпъёссэс юнматон, улосвылын йӧскалыккуспо югдурез огсыр возён вылысь радъяське.  Тегъёс: Ижкар Удмуртия йӧскалыклулчеберет Калыкъёслэнэшъяськонюртсы йӧслыкъёс Выльар йӧскалыкполитика  